7.razred

 Informatika – redovni, 11.5. 2020.(ponedjeljak) i 14.5.2020.(četvrtak)

Silvana Smoljan, e-mail (osscerin@gmail.com)

Nastavna cjelina: Izrada prezentacije

Nastavna jedinica: Grafički elementi prezentacije

Pokrenemo program MS PowerPoint – program za izradu prezentacija

* Otvorit ćemo praznu prezentaciju

Gdje se nalaze grafički oblici i kako ih koristiti:

* Grafički oblici se nalaze na kartici Umetanje (Insert) u grupi alata Ilustracije (Illustration), gumb Oblici (Shapes)
* Nakon odabira izgleda slajda, na primjeru pčele i cvijeta objasniti uporabu grafičkih oblika kod crtanja
* Klikom na gumb Oblici (Shapes) odabrat ćemo oblik Elipse kojim ćemo nacrtati tijelo pčele
* Pokazivač miša će promijeniti oblik u znak plusa te pritisnutom lijevom tipkom razvučemo elipsu do željene veličine
* Oblik će biti automatski označen i pojavljuje se dodatna kartica Oblikovanje gdje možemo iz grupe alata Stilovi oblika (Shapes Styles) birati koju želimo boju ispune (za početak ćemo birati bez ispune)
* Isti oblik ćemo koristiti za crtanje glave, očiju i usta
* Kako bismo dobili kružnicu, pri crtanju treba pritisnuti tipku Shift
* Za crtanje nogu koristit ćemo oblik Bločni luk
* Na označeno obliku primjećujemo kružnu zelenu hvataljku pomoću koje oblik možemo zakretati
* Kada smo dobili oblik noge, oblik ćemo kopirati za ostale noge
* Ticala na glavi crtamo pomoću oblika Luk
* Ako nam se oblici preklapaju, rasporedit ćemo ih tako da označimo oblik i na kartici Oblikovanje – grupa alata Razmještaj koristimo naredbe Premjesti ispred ili Premjesti iza
* Cvijet crtamo pomoću oblika Elipse i Pravokutnika
* Crtežu možemo dodavati oblake, ptice, travu, nebo…(po želji)
* Kada smo nacrtali crtež, oblike ćemo obojiti
* Označimo oblik i na dodatnoj kartici Oblikovanje - Stilovi oblika (Shapes Styles) – Ispuna oblika biramo boju ispune
* Na istoj kartici u istoj grupi alata imamo gumb Kontura oblika (Shape Outline), biramo boju konture (linije)
* pomoću brzog izbornika možemo mijenjati oblicima boju
* U dijaloškom okviru Oblikovanje oblika nudi nam se veća mogućnost ispune s prijelazom (biranje dviju ili više boja)
* Kako bi objekti izgledali stvarnije, u dijaloškom okviru Oblikovanje oblika možemo im dodati trodimenzionalnost
* Budući da se crtež pčele sastoji od više objekata, poželjno ih je grupirati u jednu cjelinu radi lakšeg premještanja
* Sve objekte je potrebno označiti klikajući na svaki objekt posebno i držeći pritisnutu tipku Shift
* Kada smo označili sve objekte, kliknemo desnom tipkom na crtež i iz brzog izbornika biramo naredbu Grupiraj (Group)
* Grupirani crtež uvijek možemo razgrupirati tako da na crtežu kliknemo desnom tipkom i iz brzog izbornika biramo naredbu Razgrupiraj (Ungroup)
* Ako želimo svim oblicima primijeniti istu boju, najbolje je napraviti dok su oblici grupirani

Ishodi učenja: Učenici će moći:

* Umetati grafičke oblike
* Mijenjati dimenzije grafičkim oblicima
* Mijenjati boju ispune i konture oblika
* Primjenjivati različite efekte oblika
* Primjenjivati 3D efekt
* Određivati raspored oblika
* Crtati crteže koristeći oblike
* Grupirati oblike
* Razgrupirati grupirane oblike

**Vježba**

1. Otvorite postojeću prezentaciju pod imenom **Humanizam i renesansa**, koja se nalazi u mapi **Vježba7-18-21**.
2. U prezentaciji animirajte prijelaze između svih slajdova u prezentaciji. Sami odaberite hoće li svi prijelazi imati isti efekt ili različiti. Također svim prijelazima dodajte zvuk.
3. Neka se prijelaz sa slajda 1 na slajd 2 izvrši automatski nakon 7 sekundi a svi ostali prijelazi na klik.
4. Potrebno je animirati elemente (tekstove, slike…) na svim slajdovima u prezentaciji.
5. Svaki element mora imati najmanje jedan ulazni efekt. Poželjno je bilo kojem od elemenata (po vašem odabiru) primijeniti i izlazni efekt.
6. Na jednu od slika osim ulaznog efekta primijenite i put kretanja tako da se slika pomakne na slajdu sa svoje pozicije.
7. Prezentaciju spremite i pošaljite na mail osscerin@gmail.com pod imenom **Animirana prezentacija\_svoje ime**.

Napomena: *učenici koji ne mogu odrađivati vježbe, po dogovoru mogu sastaviti pitanja i odgovore na teme iz ovih lekcija - informatika izb i redovni i poslati na mob. 063/455-730 viber/whatsapp.*